**Tommy Almonte**

**SID:** Sid Roth vagyok, oknyomozó riporter, Tommy Almonteval. Tommy a Dominikai Köztársaságból származik és már fiatal fiúként meglátott csodákat. Sőt, szó szerint volt egy olyan álma, amelyben Isten megmutatta neki az összes családtagja jövőjét. Mint egy prófécia beteljesüléseként abból az álomból, az Egyesült Államokba költözött, de történt egy tragédia. A legjobb barátod, akivel együtt költöztél az Egyesült Államokba, öngyilkos lett. Milyen hatással volt ez rád?

***TOMMY:*** *Egy olyan dolog ez, amiről soha nem gondolnád, hogy veled ilyen valaha is megeshet. Hallasz másokról, akik öngyilkosokká válnak, de még csak meg sem fordul a fejedben, hogy ez előfordulhat egy olyan valakivel is, akit te szeretsz, akit ismersz. Amikor ez velem történt meg, ez azt okozta bennem, hogy teljesen eltávolodtam Istentől, semmit nem akartam Istenről még csak hallani sem.*

**SID:** Istenre haragudtál a barátod öngyilkossága miatt?

***TOMMY:*** *Igen. Istent hibáztattam, amiért a legjobb barátom öngyilkos lett.*

**SID:** Tudjátok, sokan most közületek is haragszanak Istenre, de tudnod kell, hogy haragodat rossz irányba fordítottad. Isten a szeretet, és az ő barátja Isten ellensége miatt lett öngyilkos. És tudnod kell, hogy ez a te ellenséged is a láthatatlan világban! De Tommy, te még ekkor nem érthetted ezt és hosszú időre eltávolodtál Istentől. Mitől változott ez meg mégis?

***TOMMY:*** *Tudod, egy olyan állapotba kerültem, amikor már nem élveztem a bűnt. Hallottam szinte folyamatosan egy hangot – amiről most már tudom, hogy a Szent Szellem hangja volt – és ezt a hang emlékeztetett arra, hogy nem ott vagyok, ahol lennem kellene, nem azt csinálom, amit tennem kellene. Amikor ezt hallottam másnap elmentem gyülekezetbe, mégis nagyon kellemetlenül éreztem magam, hiszen belül még mindig haragudtam Istenre. Őrlődtem e két dolog között.*

**SID:** Olyan érzés lehetett, mintha két külön világon élnél egyszerre.

***TOMMY:*** *Pontosan. Nem voltam elégedett. Amikor összejöttem a haverokkal boldognak tűntem, hisz olyan, mondhatni „álarcot” viseltem, miszerint kívülről úgy tűnt, minden rendben van. De amikor egyedül voltam, rám törtek a depressziós érzések és nem voltam boldog azzal az Istennel, akiről olyan csodás dolgokat hallottam gyerekként. Semmit sem akartam, ami Istennel volt kapcsolatos, de ugyanakkor nem élveztem a Tőle távollétet sem.*

**SID:** Ez egy elég szerencsétlenül boldogtalan állapot.

***TOMMY:*** *Pontosan, így is éreztem magam. Egészen addig, amíg már annyira üresnek éreztem magam, hogy végül alkut kötöttem Istennel. Azt mondtam Neki: „Figyelj ide! Én megfogadom, hogy keresni foglak Téged, de ha nem találok Rád, ez a hang – akármi is legyen – el kell, hogy tűnjön az életemből, hogy végre azt tehessem az életemmel, amit én akarok!”*

**SID:** Nem bírtál együtt élni azzal a rossz érzéssel, a bűntudattal?

***TOMMY:*** *Én hiszem, hogy Isten csupán megválaszolta a szüleim imáit, mivel ők imádkoztak értem. De ettől függetlenül alkut kötöttem Istennel aznap, ma már csak nevetek az egészen.*

**SID:** Az megfordult benned, hogy Isten esetleg tényleg valóságként jelenik meg az életedben?

***TOMMY:*** *Nem! Azt gondoltam most jól túljárok az eszén! Nevetségesnek hangozhat, de belül úgy gondoltam: most jól csőbe húzom, mert úgy is tudom, hogy nem fogok Vele találkozni és akkor aztán végre békén hagy majd ez a hang és járhatom a saját utamat.*

**SID:** Mellesleg, miközben Tommy arra próbált rájönni, hogy Isten vajon valóságosan létező e, úgy gondolva, hogy Ő biztosan nem lehet egy személyes Isten, ez a személyes Isten épp szólt most hozzám és azt mondta nekem, hogy többek épp most gyógyulnak meg fizikai betegségeikből. Vannak hátfájással küzdők, hajolj most előre és vizsgáld meg a fájdalmat, hogy elmúlt e. Gerincferdülések szó szerint kiegyenesednek most, nyakfájás most elmúlt! Migrénes fejfájások, a Jézus nevében eltűnnek most! Még a látás területe is – bármi, ami a fejen előforduló probléma lehet – légzési probléma, allergia, arcüreggyulladás, szemek – légy gyógyult most a Jézus nevében! Szóval Tommy, te alkut kötöttél Istennel, de tudod mit? Én úgy hiszem ez nem is alku kérdése, hiszen pont azt kérted Istentől, amit Ő akart! Ő mindig ezt akarja, ehhez alkut sem kell kötnünk, de nyilvánvalóan te nem hitted, hogy Isten személyessé válhat – mivel még mindig keserűség volt benned a barátod öngyilkossága miatt. Aztán, mi történt?

***TOMMY:*** *Az első, amit mondott ez a hang: „Ha az Én módszerem szerint csináljuk, akkor tegyél mindent úgy, ahogy mondom!” Azt mondta: „Azt akarom, hogy minden hétből egy napot csak Velem tölts! Semmi mást ne tegyél azon a napon! Azt akarom, hogy bemenj abba a szobába és az egész napot töltsd Velem. Se könyveket, se semmi mást ne hozz be oda magaddal!” Erre azt feleltem: „Micsoda? Töltsek Veled egy teljes napot? Hát mit fogok én Veled csinálni egy teljes napon át?” De azért megtettem. Mivel az egyetlen szabad napom a szombat volt, így reggel 5-től, délután 5-ig, 6-ig ott voltam egyedül a szobámban csak Istennel.*

**SID:** Tudtad, hogy az Istenhez közeledésed teljesen zsidó jellegű volt? Mi, zsidók, minden szombatot Istennek adunk az életünkből. Szóval Isten egy dominikai embert zsidóvá tett! Tehát, aggódtál kissé, hogy mit fogsz te ott csinálni egy egész napon keresztül?

***TOMMY:*** *Így van. Sőt, már azon kezdtem aggódni, hogy biztosan elment az eszem. Mit fogok csinálni? Senkinek nem szóltam egy szót sem, mert nem akartam, hogy azt higgyék az emberek, hogy kezd elmenni az eszem. Mégis megtettem, amit kért. Azt mondtam: „Megteszek mindent, amit mondasz, hogy bebizonyítsam, nem is létezik Isten!” Szóval, bementem a szobámba, hogy időt töltsek Vele. Aztán azt kezdtem fölfedezni, hogy az iránta érzett haragom kezd átalakulni azzá, hogy meg akarom Őt ismerni. Az az elhatározás, hogy be akarom bizonyítani, hogy Ő nem is létezik, egyszerűen átalakult bennem azzá a vággyá, hogy meg akarom találni Őt, találkozni akarok Vele! Ezek voltak azok az idők, amikor a legszemélyesebb időt töltöttem Istennel.*

**SID:** Tehát azt mondod ezzel, hogy Isten megjelent?

***TOMMY:*** *Igen, megjelent.*

**SID:** Ó, had mondjak most NEKED valamit! Mielőtt elkezdtük ezt az interjút, Tommy azt mondta nekem, hogy ő egyáltalán nem egy különleges ember, csupán egy különleges Istent szolgál, akivel neked nem kell egyezséget, vagy alkut kötnöd, hiszen Isten szívének legfőbb vágya, hogy te intim, bensőséges kapcsolatba kerülj Vele! Hamarosan azt is megtudhatod, hogy mindennek eredményeként miként nyílt meg a láthatatlan világ Tommy előtt! (Mindjárt visszajövünk).

**SID:** Hello, Sid Roth vagyok, oknyomozó riporter, Tommy Almonteval. Tommy onnan indult, hogy két világ között vívódott. Az egyik az a láthatatlan világ volt, melyet gyerekként Tommy megtapasztalt, hiszen szeme láttára történtek csodák, a másik világ azonban majdnem odajuttatta, hogy még Isten létezését is elkezdte tagadni, mivel a barátja öngyilkos lett. Milyen érzéseket keltett ez benned? Bűntudat, vagy mégis mi zajlott benned, ami miatt azt mondtad: Nem bírok így tovább élni.

***TOMMY:*** *Tudod, egyszerűen elfáradtam, belefáradtam a dolgokba. Futhatsz te Isten elől, de csak egy darabig bírod, mivel minél több időt töltesz Isten nélkül, annál nagyobb lesz a benned lévő üresség. A végén már annyira üresnek éreztem magam, hogy azon gondolkodtam, hogy kell, hogy legyen ennél több is az életben. Úgy gondoltam – ez biztos nem Isten, de azért adok egy esélyt ennek az egésznek.*

**SID:** Oké. Szóval Tommy úgy érezte Isten azt mondta neki: „Találkozz Velem szombatonként és töltsd csak egyedül Velem az egész napodat.” Erre ő azt mondta: „Hogy tölthetném az egész napomat egyedül csak Istennel?” De azt találta, hogy miután az elején az egész csupán önfegyelem volt, az átment egy élvezetes időtöltésbe. Mennyi idő kellett ehhez?

***TOMMY:*** *Hónapokig tartott, hogy az Isten felé érzett haragom átalakult az Ő keresésévé. Azokon a napokon, minden egyes alkalommal Isten valamit valahogy elvégzett a szellememben. Nem tudtam, hogy mi történt, csak egyszerűen eltűnt belőlem a harag. Csak úgy elpárolgott. És megmagyarázhatatlan módon csak meg akartam ismerni Istent, mivel rájöttem, hogy Ő egy olyan Isten, aki kapcsolatot akar velem! Mivel nem tudtam hogyan kell ezt csinálni, csak annyit mondtam Neki: Taníts engem, mert meg akarlak ismerni!*

**SID:** Igaz, hogy elkezdtél meglátni angyalokat, akik Isten trónterméhez fel és le jártak? Elkezdtél bele látni a láthatatlan világba?

***TOMMY:*** *Igen. Az egyik első ilyen átélésem volt, amikor a mennybe ragadtattam és Isten trónja előtt álltam. Láttam ott angyalokat, Jézust és a Szent Szellemet is. Mintha azt mondta volna Isten azzal, hogy ezt megmutatta nekem, hogy „Én ez vagyok és ez az akaratom mindenki számára!”*

**SID:** Féltél, amikor ez először megtörtént veled?

***TOMMY:*** *Nem féltem, azonban amikor visszatértem, az első ami végig futott az agyamon az volt: biztosan elment az eszem. Hát ezt tutira senkinek sem fogom elmondani, mert ők is azt fogják mondani, hogy: teljesen elment az eszed! Mégis az egyik olyan dolog, ami kétséget kizáró volt, hogy három napig a testem szinte meg volt bénulva. Nem éreztem sem a kezeimet, sem a lábaimat. Nem tudom megmagyarázni miért volt ez, vagy hogyan is történt. Talán ezzel a fizikai jellel akarta felhívni Isten a figyelmem arra, hogy ami szellemben történt, az valóságosan is megtörtént. Ez nem olyan volt, amit én találtam ki, egyszerűen csak megtörtént.*

**SID:** Tudjátok, itt az emberi testünket kell legyőznünk. Amikor bejössz a tiszta és teljes szeretet jelenlétébe, aki maga Isten: Ő az az édesapa, aki a hamisítatlan SZERETET! Valaminek ott el kell tűnnie és az nem Isten! Tudom, hogy Isten akarata szerint bármikor betekintést kaphatunk a láthatatlan világba. Például a szünet előtt azt mondtad, hogy amikor szóltam az emberekhez a gyógyulásuk kapcsán, te láttál valamit. Mit láttál?

***TOMMY:*** *Azt láttam, ahogy emberek ajándékokat kapnak. Az ajándék jön feléjük és nekik csak el kell venniük, a szellemükkel meg kell ragadniuk. Sokszor amikor mi magunk is ilyen megerősítést kapunk ezekről a dolgokról, az azért van, mert azok ténylegesen meg is történnek! Szóval, legyen ez megerősítés minden nézőnek és hallgatónak, hogy ha szükséged van bármilyen ajándékra Istentől, akár a gyógyulásra, vagy másra, fogadd el most!*

**SID:** Amikor imádkozni szoktál, mindig kora reggel teszed ezt? Vagy egész nap folyamatosan, vagy hogyan szoktad?

***TOMMY:*** *Az egyik olyan dolog, amit Isten mondott, hogy „Akarom, hogy találj egy olyan helyet, ahol mindig ugyanabban az időben jössz Hozzám, hogy Velem időzz.” Fogalmam sem volt miért, de azt mondtam erre, hogy „rendben.” Szóval most minden reggel fél 6-kor jövök az Úrhoz, hogy Vele időzzek és nem számít az időeltolódás, hogy most épp itt vagyok, vagy Kínában, akkor is reggel fél 6-kor kelek, hogy Istennel időzzek, mert az az én időm Vele. Egy nap, miután már évek teltek el így, hogy jöttem Hozzá napról napra, kissé ellustultam és később keltem föl, olyan kényelmessé, megszokottá vált már az Istennel való találkozásom. Ahogy besétáltam Isten jelenlétébe, a Szent Szellem hallható módon azt mondta: „Késtél Tommy!”*

**SID:** Hadd mondjak el nektek valamit. Én nem akarok késni, de hogy a Szent Szellem így szóljon valakihez, a legtöbb ember erre azt mondaná: Tommy, te biztos egy nagyon különleges ember vagy, hogy egy ilyen ajándékot kaptál.

***TOMMY:*** *Hát, egy pillanatra én is azt gondoltam, hogy különleges vagyok, majd azt kérdeztem Istentől: „Miért történik ez velem? Azért, mert különleges vagyok, kiválasztott?” Erre azt mondta: „Nem! Ez mindenki számára van. MINDENKINEK! Az embereknek meg van az a kiváltságuk, hogy jelenlétembe jöhetnek bármikor. Rajtuk múlik, hogy jönnek e Hozzám és intim, bensőséges kapcsolatba kerülnek e Velem! Hisz pont ezért halt meg Jézus a kereszten, hogy helyre állítsa azt a kapcsolatot Isten és ember között, ami megtört. Hogy ma jelenlétében járhassunk és Vele lehessünk!*

**SID:** Hello, Sid Roth vagyok oknyomozó riporter Tommy Almonteval. Tommy csupán egy átlagos ember egy átlagon felüli, rendkívüli Istennel. Tommy, amikor felfedezted, hogy a Szent Szellem a barátod, sőt a társad szeretne lenni, el kellett ismerned Őt bárhová is mentél. Mondd el mit figyeltél meg, amikor például elmentél egy istentiszteletre.

***TOMMY:*** *Minden alkalommal, amikor Jézus besétált egy szobába, vagy terembe, az soha nem történt meg a Szent Szellem jelenléte nélkül.*

**SID:** Azt mondod: te látod Jézust besétálni egy szobába, vagy terembe?

***TOMMY:*** *Igen.*

**SID:** És hogy néz ki?

***TOMMY:*** *Tipikus férfi. Bármilyen nagy tömegben elvegyülhet úgy, hogy fel sem tűnne neked, hogy Jézus is ott van a tömegben. Úgy néz ki mint mi, úgy el tud vegyülni egy tömegben, hogy senki észre se venné, nem lóg ki a sorból, vagy ilyesmi. Talán így tudnám leginkább leírni. Viszont, mielőtt besétál egy szobába, vagy terembe, a Szent Szellemnek mindig ott kell lennie Vele. Soha, de soha nem menne be sehová a Szent Szellem jelenléte nélkül! Mielőtt besétál egy ilyen helyre, összesen hat angyal jelenik meg másodpercekkel azelőtt, hogy Ő megjelenne. Hatalmas szárnyaik vannak, 3-4 méter széles és magas szárnyaik vannak.*

**SID:** Szóval azt mondod, hogy Jézus egy átlagos kinézetű férfi, amikor rá nézünk, épp úgy néz ki mint egy bármelyik más ember. Mégis, amikor besétál egy szobába, vagy terembe, hat angyal van Vele, tudod, ahogy ezt mondtad az jutott eszembe, hogy itt van ez a menóra (hétágú gyertyatartó jelképe). Egy Izráeli ősi templomban találták, és hét láng van rajta. Jézus plusz hat angyal az pont hét. És aztán mi történik?

***TOMMY:*** *Minden alkalommal, amikor bejönnek – és hirtelen teremnek ott a szobában – meghajolnak úgy, hogy a földön széttárják a szárnyaikat egymás mellett, mint egy utat nyitnak Jézus előtt. És habár Jézus egy hétköznapi embernek néz ki, a benne lévő hatalom megy Vele bárhol megjelenik. Szóval, amikor megjelennek ezek az angyalok és látom, hogy leborulva kitárják szárnyaikat, már akkor tudom, hogy másodperceken belül Jézus be fog sétálni. És jön is! Minden egyes alkalommal ugyanígy láttam megjelenni. De a Szent Szellem jelenléte nélkül soha sehol nem láthatod Jézust megjelenni.*

**SID:** Amikor tehát egy előadóteremben vagy és érzed a Szent Szellem jelenlétét, - közben valaki épp most gyógyult meg – és tudjátok miért? Mert a Szent Szellem itt és most is jelen van… Tommy, el kell, hogy mondjam mennyire nagyszerű a könyv, amit írtál, amiben leírod, hogyan ismerhetik meg a Szent Szellemet, Istent és Jézust. És ezt bárki megteheti!

***TOMMY:*** *Tudod, sokszor meglepődünk, amikor arról hallunk, hogy valakinek élő kapcsolata van Istennel, holott mindnyájan erre lettünk megteremtve! Már a kezdetektől fogva Isten arra alkotott engem és téged, hogy intim, bensőséges kapcsolatban legyünk Vele! A megváltás lényege, hogy Jézus helyreállított mindent. Helyre állította az intimitást Istennel!*

**SID:** De amikor bemész egy templomba, vagy Messiáshívő zsinagógába és meglátod a fizetett papot, akiről úgy gondolod, hogy neki az a dolga, hogy Istennel kapcsolatban legyen és nekünk egyszerű kicsiknek segítsenek… Te azt mondod, hogy Isten nem ezt akarja?

***TOMMY:*** *Bizony nem! Ő azt akarja, hogy minden egyes ember intim kapcsolatban legyen Vele. Egyszer jelenlétében időztem, amikor azt mondta: „Az intimitás soha nem alakul ki csoportos alkalmakon, ez csupán a személyes kapcsolatban történik. Amikor csoportos összejövetelen vagytok, akkor pedig azt az intimitást kell ünnepelni, ami személyesen mindenkinek meg van!” Tehát amikor olyan alkalmakat hirdetünk, hogy összejövünk, hogy Istennel intim kapcsolatba kerüljünk, ez nem állja meg a helyét. Bármilyen intim kapcsolat, amit valaki házastársával él meg, csak akkor történhet, amikor ketten együtt vannak, csak ők, egyedül. Az soha nem csoportos együttlét alkalmával történik! Amikor együtt vagyunk barátokkal és a családdal, akkor pedig ünnepeljük a köztünk lévő intimitást. Ennek kialakulása viszont csak bensőségesen egyedül kettőnk között alakulhat ki és az évek során egyre jobban elmélyülhet.*

**SID:** Van egy javaslatom számotokra: miután véget ér a műsor, menj be a belső szobádba, bárhová ami a te privát helyed, ahol egyedül tudsz lenni és mond azt: „Szent Szellem, meg akarlak ismerni téged úgy, ahogy Tommy! Te nem vagy személyválogató, meg akarom ismerni Jézust, meg akarom ismerni az Atyát.” Véleményed szerint aztán mit tegyenek? Csak maradjanak csendben, mozdulatlanul?

***TOMMY:*** *Az első dolog minden kapcsolat terén, hogy elismerjük a másik személyt. Amikor találkoztam a feleségemmel, nem sétáltam el mellette úgy, hogy nem köszöntem volna neki, máskülönben ma nem lenne a feleségem. Szóval, az első, hogy ismerjük el, hogy a Szent Szellem jelen van és üdvözöljük Őt úgy, mint ahogy egy Személyt köszöntenénk. Tudom, hogy ez nem könnyű akkor, ha olyan elképzelésünk van a Szent Szellemről, hogy Ő olyan, mintha csupán egy kísértet-szellem lenne, vagy egy szellő… Tudnod kell, hogy Ő egy Személy! Úgy alakíts ki Vele kapcsolatot, mint ahogy tennéd egy másik személlyel. Üdvözöld, beszélgess Vele, légy Vele közösségben.*

**SID:** Had tegyek föl egy kérdést. Amikor Jézust meglátod egy előadóteremben, először is érzed a Szent Szellem jelenlétét, majd meglátod Jézust, aki úgy néz ki, mint egy átlagos ember. Úgy is öltözik, mint egy átlagos személy?

***TOMMY:*** *Igen úgy, kivéve, hogy én soha nem láttam cipőt a lábán. Még szandált sem, csak mezítláb. Sokan látják csak így a lábát. Ő bármikor bárkihez csak úgy odasétál. Nagyon élvezi nézni, amikor dicsőítik és imádják Őt. Van valami különleges ebben, ami Őt vonzza. Egyszerűen csak megjelenik az emberek között és ott sétálgat közöttünk. Majd ahogy bejön, ugyanúgy távozik is.*

**SID:** És hogy néznek ki az angyalok?

***TOMMY:*** *Különféle kinézetű angyalok vannak. Néhány istentiszteleti alkalmon, amin részt vettem, azt láttam, hogy egy seregnyi angyal megjelent és sorfalat álltak a gyülekezeti terem bejáratától a végéig és még az épület körül is.*

**SID:** Mit csinálnak ilyenkor?

***TOMMY:*** *Ezek őrző angyalok, feladatuk a védelem. Olyanok, mint a katonák. Szorosan egymás mellett, mint egy sorfalat állva, előkészítik Isten jelenlétének eljöttét. Azt is láttam, hogy a sorfal között, középen imádó angyalok voltak, akik imádták Istent. Nem törődtek semmi védelme felől, csupán csak imádták Istent jelenlétében.*

**SID:** Tudod Tommy, hiszem és érzem, hogy Istennek nagyon kedves ez a mai beszélgetésünk. Ti is érzitek az őszinteségét ennek a fiatalembernek? Had mondjam el, hogy Isten vágya SZÁMODRA is, hogy megtapasztald az Ő békességét! Sok mindent átéltél már az életedben, de nincs semmi ahhoz fogható, mikor megtapasztalod az Istentől jövő békességet. Ez az élet csupán annyi, mint egy szempillantás az örökkévalósághoz képest, melynek soha nem lesz vége. Néhány vallásos gondolkodású ember úgy véli, elég, ha az életed végén mondasz egy kis imát és akkor a mennybe mész, de ennél sokkal több van! Jézus azért halt meg, hogy már itt a földön megtapasztalhassunk a mennyből! Feladatunk van amíg itt vagyunk, de addig nem tudjuk ezt a feladatot teljesíteni, amíg nincs Istennel bensőséges, intim kapcsolatunk. Ehhez pedig az egyetlen út – bármennyire is szeretném azt mondani, hogy van más útja is – de a Biblia szerint, az EGYETLEN útja az Istennel való intimitásnak, a Messiáson, Jézuson keresztül van. A zsidó tóra szerint, Mózes törvényeiben azt mondta a zsidóknak, hogy ne engem kövessetek, hanem jönni fog valaki más, egy zsidó férfi, akit követnetek kell. Az Újszövetség is azt mondja, hogy nincs más név, mely adatott volna a földön bárkinek is, ami által üdvösségünk lehet. Szóval az első amit mondanod kell Istennek az, hogy „Bocsásd meg a bűneimet, elhiszem, hogy a Jézus vére elmossa mindegyiket.” Majd mondd azt: „Jézus, légy az Uram, jöjj és élj bennem! Szent Szellem, meg akarlak ismerni téged, hogy bemutathassam Isten királyságát itt a földön!” Hadd mondjam el neked: Isten jókedve van most rajtad! Isten jelenléte ott van az övéivel, ebben a pillanatban!